[ca] La tesi doctoral se centra en l'estudi del nacionalisme albanès en el territori de Kosova amb l'objectiu d'analitzar els seus orígens i la seva posterior evolució al llarg de la segona meitat del segle XX i l'inici del segle XXI fins a la proclamació, el 2008, de l'estat kosovar independent, una fita que culmina una etapa de l'evolució recent de la història de Kosova de forma exitosa per als interessos del seu moviment nacional. El territori de Kosova ha estat, especialment al llarg del segle XX, una zona en disputa permanent entre dues sobiranies, la sèrbia i l'albanesa. Des de la seva integració al regne dels eslaus del Sud, el precedent del regne de Iugoslàvia, la població albanesa de Kosova visqué, fins a la fi del conflicte bèl·lic de 1999, sota dominació sèrbia, exceptuant un breu període durant la Segona Guerra Mundial, i l'ocupació nazi i feixista dels Balcans que, paradoxalment, propicià la unificació del territori de Kosova a l'Albània ocupada per les tropes de Mussolini. Kosova ha estat, doncs, un territori en disputa entre dos moviments nacionalistes que han construït bona part del seu discurs en base a la reivindicació d'aquest territori. La història del moviment nacional albanès de Kosova que centra aquest treball és una història d'èxit, que ha conduit aquest territori a esdevenir un estat independent, una situació difícilment imaginable en el moment de la gènesi d'aquest mateix moviment. Un dels objectius principals de la present tesi doctoral és analitzar la gènesi i la posterior evolució del moviment nacionalista albanès a Kosova arribant fins al moment històric en el qual aquest moviment assoleix la fita de proclamar l'estat kosovar. Aquest moviment té les seves arrels en la Lliga de Prizren, constituïda el 1878, esdevenint la primera expressió organitzada del nacionalisme albanès, aleshores amb l'objectiu de desfer-se del jou otomà i construir l'estat independent d'Albània. L'establiment d'una Albània independent, el 1912, que deixà bona part dels albanesos fora de les fronteres del nou estat, propicià el sorgiment d'un nou nacionalisme albanès perifèric, amb epicentre a Kosova, que reclamava la integració dels territoris poblats majoritàriament per albanesos al recentment creat estat d'Albània. La tesi doctoral Kosova. Gènesi i evolució del moviment nacional albanès, de l'autonomia iugoslava a l'estat kosovar independent té com a objectiu fonamental analitzar el naixement i l'evolució del nacionalisme albanokosovar dins de la Iugoslàvia socialista i federal i explicar les causes que acaben conduint aquest moviment nacional a la proclamació d'un estat independent, una fita que culmina bona part de les seves aspiracions.

[en] The thesis focuses on the study of Albanian nationalism in Kosovo with the aim of analyzing their origins and their subsequent evolution during the second half of the twentieth century until the start of the twenty-first century and the proclamation, in 2008, of an independent Kosovar state, culminating a period of recent developments in the history of Kosova so successful for the interests of their national movement. The territory of Kosova has been, especially during the twentieth century, an area in constant dispute between two sovereignties, the Serbian and the Albanian. Since its integration into the Kingdom of the South Slavs, the precedent of the Kingdom of Yugoslavia, the Albanians of Kosova lived, until the end of the war of 1999, under Serbian domination, except for a brief period during World War II and Nazi-fascist occupation of the Balkans that, paradoxically, unified Kosova and Albania. Kosova has been a disputed territory between two nationalist movements that have built much of his speech on the basis of the claim of that territory. The history of the Kosova Albanian national movement focused in this work is a success story that has led this country to become an independent state, a situation hardly imaginable at the time of the genesis of the movement. A major focus of this thesis is to study the genesis and subsequent evolution of the Albanian nationalist movement in Kosova till the historic moment when this movement proclaims the independent state of Kosova. This movement has its roots in the League of Prizren, founded in 1878, becoming the first organized expression of Albanian nationalism, then with the aim of getting rid of the Ottoman yoke and building the independent state of Albania. The establishment of an independent Albania, in 1912, which left much of Albanians outside the borders of the new state, favoured the emergence of a new peripheral Albanian nationalism, with its epicentre in Kosova, which called for the integration of territories populated mainly by Albanians to the newly created state of Albania. The thesis has the objective of analyze the birth and evolution of Kosovar Albanian nationalism in the socialist federal Yugoslavia and explain the reasons that drove this national movement to the proclamation of an independent state, a goal that ends much of their aspirations.